NaiveNeuron/SloPal huggingface dataset:
Klus, Martin, poslanec NR SR (2018-09-20):
Ďakujem veľmi pekne za slovo, pán predsedajúci. Pekne pozdravujem všetkých pánov ministrov, panie ministerky a chcem sa poďakovať aj za odpovede na moje interpelácie, ktoré som v podstate adresoval v rovnakej podobe na pána premiéra, na Ministerstvo obrany Slovenskej republiky aj na Ministerstvo vnútra Slovenskej republiky. Jednalo sa o hybridné hrozby, ktorým čelí celá Európa, a chcem sa poďakovať touto cestou za odpovede teda, ktoré boli zaslané z ministerstiev aj z Úradu vlády Slovenskej republiky. Akurát by som chcel doplniť, že trošičku mi tam chýba zameranie konkrétne na problém hybridných a kybernetických hrozieb smerom na jednotlivé voľby, ktoré nás v najbližšom čase čakajú, pretože toto je téma, ktorá sa rieši napriek celou Európou. Mimoriadnu pozornosť tomuto venovali napríklad v Rakúsku, vo Francúzsku, v Holandsku a v niektorých ďalších krajinách. A to mi v tých odpovediach tak trošku chýba, akým konkrétnym spôsobom mienime v tejto súvislosti postupovať my a do akej miery sa inšpirujeme napríklad tým, ako postupovali v tejto veci naši priatelia v Európskej únii, konkrétne napríklad Švédske kráľovstvo, ktoré malo voľby minulý týždeň v nedeľu, tak tam sa na túto tému verejne – a to by som rád zdôraznil –, verejne diskutovalo niekoľko mesiacov, minimálne teda pol roka, ako som to sledoval ja, takže toto mi v tej vašej odpovedi chýbalo. Ja sa určite k tejto téme ešte vrátim. Predpokladám, že kľúčový problém nie je ani tak problém komunálnych volieb, ale budeme čeliť tomuto problému v nejakej podobe, očakávam, najmä v prezidentských voľbách a v eurovoľbách. Takže toto nie je slovenský, to je celoeurópsky problém a rád by som sa k tejto téme potom s vaším dovolením vrátil a budem očakávať, že vo vašich odpovediach sa teda konkrétnejšie zameriame aj na to, akú stratégiu si chceme určiť spoločne, pretože toto nie je len o vašich ministerstvách, ale o celom verejnom sektore, ktorý by sa s tým mal vysporiadať. Ďakujem veľmi pekne.
Šeliga, Juraj, podpredseda NR SR (2021-04-30):
Pán poslanec Szőllős.
Pleštinská, Zita, poslankyňa NR SR (2020-05-12):
Pán predsedajúci, dajte, prosím, hlasovať o tom, že Národná rada Slovenskej republiky prerokuje vládny návrh zákona, tlač 96, v skrátenom legislatívnom konaní.
Blanár, Juraj, podpredseda NR SR (2023-05-03):
Vážené pani poslankyne, páni poslanci, budeme pokračovať v popoludňajšom rokovaní druhého dňa 90. schôdze Národnej rady opakovaním druhým... opakovaným druhým čítaním o návrhu poslancov Kremského, Kuriaka, Svrčeka a Drábikovej na vydanie zákona, ktorým sa mení a dopĺňa zákon č. 43/2004 Z. z. o starobnom dôchodkovom poistení, pardon, sporení. Je to parlamentná tlač 1380, bod 2 schváleného programu. Poprosím teraz pána poslanca Kuriaka, aby zaujal svoje miesto za navrhovateľov, čo už aj urobil. Rovnako vidím, že tak urobila aj pani spravodajkyňa, poslankyňa Katarína Hatráková. Otváram rozpravu v rámci opakovaného druhého čítania, do ktorej som neobdržal písomnú prihlášku, preto sa pýtam... (reakcia z pléna), takže, ak ste sa napísali, tak za chvíľočku mi prinesú... (reakcia z pléna) naše kolegyne písomnú prihlášku. (Krátka pauza. Predsedajúci na chvíľu odišiel od predsedníckeho pultu.) Áno, konštatujem, že pán poslanec Peter Cmorej je prihlásený ako poverený člen poslaneckého klubu za stranu SaS ako jediný písomne prihlásený. Takže nech sa páči, pán poslanec Cmorej, máte slovo. Po vašom vystúpení dám možnosť prihlásiť sa ústne do rozpravy. (Pokračovanie rokovania v znovuotvorenej rozprave o návrhu poslancov Národnej rady Slovenskej republiky Petra Kremského, Milana Kuriaka, Miloša Svrčeka a Lucie Drábikovej na vydanie zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1380.)
Mezenská, Helena, poslankyňa NR SR (2015-12-15):
Či už to bolo rokovanie o skrátenom legislatívnom konaní k zákonu o tepelnej energetike, alebo sú to teraz prerokovávané pripomienky prezidenta k tomuto prijatému návrhu zákona, oba prípady a rozprava k nim jasne odrazila, že problém, ktorý tu riešime, nebol riešený v podstate, merite veci, ale v dôsledkoch. Ja za takúto považujem aj, za takýto považujem aj návrh prijatia inštitútu ochrany štátneho majetku cez exekučnú imunitu. Ak by sa naozaj tento spor a dôsledky, ktoré z neho vyplývajú pre štátny podnik, riešili dôsledne, naozaj tento problém by sa zachytil v štádiu riešenia neprimerane vysokého príslušenstva k výške istiny, ktorá z daného sporu, súdneho sporu vyvstala. Pre mňa je to nepochopiteľné a neprijateľné, že súdy dnes takto o takto závažných veciach, ako aj týkajúcich sa dodávok služieb vo verejnom záujme rozhodujú. Rozhodujú vlastne v neprospech záujmov štátu, v neprospech záujmov občanov tohto štátu. Naozaj je to škandalózne, že v takýchto prípadoch súdy rozhodujú o tak neprimeraných, ako tu bolo povedané, excesívnych úrokoch. Takže ak tento problém mal byť riešený, tento spor, súdny spor mal byť riešený medzi štátnym podnikom a spoločnosťou Penta, tak naozaj zasiahnuť sa malo vtedy, keď súdy z môjho pohľadu nespravodlivo a nesprávne rozhodli.
Remišová, Veronika, poslankyňa NR SR (2017-10-18):
Vážený pán minister, vážení kolegovia, toto bola taká typická ukážka kultúry tejto vládnej koalície. Vždy, keď vládna koalícia má nejaký škandál, tak sem príde minister a začne, ktorý teraz odchádza, a začne nadávať na opozíciu. Pravidelne to robí pán minister Kaliňák, ktorý keď sa bavíme o Bašternákovi, o daňových podvodoch, tak sa postaví sem a začne nadávať, vtedy tu ešte sedel Daniel Lipšic, na Lipšica, na Matoviča, ale k problému veci sa vôbec nevyjadrí. Teraz to bola ďalšia podobná ukážka, máme tu škandál, pripomínam tému tejto schôdze, téma tejto schôdze je to, že vláda podpísala, nominanti vlády podpísali obrovskú podielovú odmenu pre advokáta, ktorá vzhľadom na predmet sporu sa mala pohybovať do výšky 77 mil. eur, čiže toto je téma našej schôdze. Pán minister Žiga sa sem postaví a začne, začne komentovať OĽANO, začne sa navážať do kolegu Galeka alebo na mňa. Mne to nevadí, ja to znesiem, pán minister Žiga, lebo už raz som videla ukážku vašej politickej kultúry pri kauze kompa, ktorú ste riešili podobným spôsobom, a k tej kauze kompa sa ešte vrátim, nie dnes, ale vráti sa k nej. Teraz však riešime odmenu pre advokáta. Čiže ešte raz, pán minister, ľudí, ktorí poctivo pracujú, ktorí platia dane na to, na vašu vládu, týchto ľudí zaujímajú odpovede na otázky, zaujímajú ich odpovede na otázky, ktoré sa my vás pýtame. Ako je možné, že štátni nominanti podpísali túto odmenu? Aké opatrenia prijmete, aby sa takéto veci nestávali? Zaujíma nás to, hovorili ste, že ste vymenili vedenie, podľa platného uznesenia vlády na predstavenstvo sa majú organizovať výberové konania. Teda zaujíma nás, či ste takéto výberové konanie na nové vedenie zorganizovali. Ak áno, kde bolo uverejnené, aké boli kritériá, podľa akých kritérií ste vyberali štátnych nominantov do tejto firmy MH Manažment a kto sú títo ľudia a ako zabránite tomu, aby sa takéto, takéto prípady nepakovali. A, áno, od pani ministerky Žitňanskej chceme počuť, aké opatrenia prijme na to, aby boli, aby sa stanovili nejaké pravidlá pre právne služby. Čiže v mene ľudí vás prosím, nepríďte už sem s takýmito vystúpeniami. Ľudia na Slovensku si to nezaslúžia. Ak mi chcete nadávať, nech sa páči, zavolajte si ma vonku a môžte mi hovoriť tieto vaše reči, nech sa páči. Ale ľudia na Slovensku si takéto vystúpenie nezaslúžia. Odpovedzte im na otázky, na ktoré čakajú odpovede. Ďakujem. (Potlesk.)
P. Paška, predseda NR SR: (2008-11-04):
(Hlasovanie.) 133 prítomných, 78 za, 1 proti, 54 sa zdržalo. Sme v treťom čítaní . Otváram rozpravu, pýtam sa, či chce niekto využiť svoju možnosť a vystúpiť. Nie. Vyhlasujem rozpravu za skončenú. Pán spravodajca.
Danko, Andrej, predseda NR SR (2016-09-23):
Ďakujem. Na vystúpenie pani poslankyne štyri faktické poznámky. Uzatváram možnosť prihlásenia s faktickými poznámkami a potom avizujem trojminútovú, krátku prestávku. Poprosím, pán poslanec Ľubomír Galko.
Grendel, Gábor, podpredseda NR SR (2021-05-06):
Ďakujem, pán poslanec, za uvedenie správy. Prosím, zaujmite miesto pre navrhovateľov, súčasne vás prosím, aby ste plnili aj úlohu spravodajcu. Pokračovať budeme správou Osobitného kontrolného výboru Národnej rady Slovenskej republiky na kontrolu činnosti SIS o stave použitia informačno-technických prostriedkov za rok 2020, správa má parlamentnú tlač 416. Teraz dávam slovo predsedovi tohto výboru pánovi poslancovi Mariánovi Saloňovi a prosím ho, aby správu uviedol. (Rokovanie o Správe Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby o stave použitia informačno-technických prostriedkov za rok 2020 , tlač 416.)
Zmajkovičová, Renáta, podpredsedníčka NR SR (2012-10-24):
S faktickými poznámkami osem poslancov. Uzatváram možnosť prihlásiť sa s faktickou poznámkou. Jedenásť poslancov, posledný pán poslanec Štefanec. Pán poslanec Senko, faktická? Poprosím, pán poslanec Senko, dajte mu dve minúty. Ďakujem.
Kyselica, Lukáš, poslanec NR SR (2022-11-10):
Tak hlasovanie dnes o sedemnástej.
Petráš, Vladislav, poslanec NR SR (2013-10-18):
Pán predseda, dajte, prosím, hlasovať o vládnom návrhu zákona ako o celku.
Grendel, Gábor, podpredseda NR SR (2022-10-18):
Pán poslanec Vladimír Zajačik.
Šeliga, Juraj, podpredseda NR SR (2021-03-18):
Pán poslanec Suja, však, samozrejme, použili ste otázky, ale účelom doplňujúcej otázky, a to pre všetkých, nielen pre vás, sa dopýtať niečo k tej konkrétnej téme. Priznám sa, dovoľte mi, krátko len, že ma prekvapuje, že ste nepoložili osobitnú otázku v rámci tej hodiny, otázku ohľadne možného útoku Ruska, lebo je to iste vážna téma. Tak len prosím aj všetkých ostatných teraz však s vážnosťou, že aby sme sa dopýtavali vecí, ktoré súvisia s tou problematikou. A toto teda teoreticky, lebo ja mám pána poslanca Suju rád, iste súvisí s rádiolokátormi, ktoré chránia náš vzdušný priestor, preto pán, pán minister, samozrejme, môžte odpovedať, akokoľvek uznáte za vhodné. (Reakcia z pléna.)
Blanár, Juraj, podpredseda NR SR (2021-11-02):
Posledná prihlásená písomne v rozprave vystúpi pani poslankyňa Ľubica Laššáková, nech sa páči.
Laššáková, Jana, podpredsedníčka NR SR (2013-02-06):
Chce zaujať stanovisko spravodajca? Áno. Nech sa páči, máte slovo.
Bugár, Béla, podpredseda NR SR (2020-02-25):
Pán poslanec, vy môžte reagovať na tých, ktorí vystúpili.
Hrušovský, Pavol, predseda NR SR (2012-02-29):
Hlasujeme, páni poslanci, o pozmeňovacom návrhu pána poslanca Buriana. (Hlasovanie.) 130 prítomných, 95 za návrh, 17 proti, 18 sa zdržalo. Schválili sme návrh.
F. Mikloško, poslanec: (2008-04-09):
Druhá vec, vy ste položili rečnícku otázku, že ktoré noviny kedy vedome klamali? Nuž pamätáme sa, pamätáme sa na Slovenskú republiku, keď tam postupne bolo na prvej strane reprodukované teda konto jedného významného politického činiteľa, z ktorého sa vykľul nakoniec prezident Michal Kováč, konto v Rakúsku. No ukázal sa z toho naprostý podvod, samozrejme. A teraz by som to chcel nejako tak uzavrieť. Viete, pani poslankyňa, samozrejme, teraz nemyslím na vás, to hovorím vážne, ale keď poslanci HZDS tu začínajú moralizovať, tak nie je nič lepšie a zábavnejšie, lebo my, ktorí sa trošku pamätáme na každý jeden morálny traktát týchto veľkých postáv slovenského národa, vás môžeme spokojne vytiahnuť za ucho a dať vám takto von a desať ďalších príkladov, kedy ste vy robili to isté a ešte aj horšie. Čiže, prosím vás, netýka sa to vás, ale pokiaľ ide o moralizovanie, veľmi láskavo by som prosil, aby HZDS v tejto veci bolo trošku opatrnejšie, lebo zažili sme ho v bohatej miere a sme radi, že v tejto chvíli ako je veľmi také poslušné, tiché v tejto vládnej koalícii a vôbec sa vlastne okrem vás nik iný neozýva. Ďakujem.
Kotleba, Marian, poslanec NR SR (2020-09-22):
Už sa to napravilo, poprosím vás ten čas potom vrátiť. (Prerušenie vystúpenia predsedajúcim a reakcie z pléna.)
Grendel, Gábor, podpredseda NR SR (2021-06-24):
Panie poslankyne, páni poslanci, budeme pokračovať v prerušenej schôdzi, a to pri bode návrh skupiny poslancov na vydanie zákona, ktorým sa mení a dopĺňa zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov. Navrhovateľ aj spravodajkyňa už sedia na svojich miestach. Ako ústne prihlásený pôjde teraz do rozpravy pán poslanec Peter Kremský, nech sa páči. (Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov , tlač 583.)
Hrnčiar, Andrej, podpredseda NR SR (2018-10-17):
Ďakujem. Chce sa vyjadriť spravodajca? Nie je tomu tak. Prerušujem rokovanie o tomto bode programu. Nasleduje druhé čítanie o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov . Návrh ústavného zákona je uverejnený ako tlač 1015. Spoločná správa výborov má tlač 1015a. Dávam slovo poslancovi Jánovi Podmanickému, aby za skupinu poslancov návrh ústavného zákona odôvodnil.
B. Bugár, podpredseda NR SR: (2003-09-10):
S. Albert, poslanec: Tam sú vlastne tie tri možnosti.
Ďuriš Nicholsonová, Lucia, podpredsedníčka NR SR (2018-10-23):
Poprosím vás, páni poslanci z opozície, keby ste sa upokojili. Vráťte, prosím čas, neviem, 20 sekúnd pánovi poslancovi, nech dokončí aj on férovo svoju faktickú poznámku.
Hrnko, Anton, poslanec NR SR (2018-11-28):
Pán Blaha, veľmi dobre ste vysvetlili more vecí, ktoré sa okolo tohto kompaktu hovoria, ale na jednu vec ste nenarazili a to je to, že obhajcovia často tvrdia, že migrácia je prirodzeným stavom ľudstva, že ľudstvo v podstate celé svoje dejiny migrovalo. No, treba to povedať, že je to pravda aj nie je to pravda. Pravda je tá, že na tú migráciu vždy doplatili tí, ktorí na území, ktoré bolo dotknuté migráciou, sedeli. Prvá veľká migrácia bola migrácia homo sapiens z Afriky do Európy. Znamenalo to vyhynutie jedného ľudského rodu, neandertálcov, žiaľbohu, stalo sa. Ale poďme na migrácie, ktoré sú bezprostredne spojené s našimi dejinami. Prvá veľká migrácia takáto je vpád Hunov do Európy. Rozbilo to celú štruktúru Európy, na 500 rokov ju vrhlo do doby temna. Ďalšia. Avari, Tatári, Mongoli, Osmani, to všetko boli veľké migrácie, ktoré boli na nepozvanie a mali fatálne dôsledky pre usadlé obyvateľstvo. Samozrejme, boli pozitívne migrácie, napríklad nemecká kolonizácia, valašská kolonizácia, ktoré prišli ale na pozvanie. To je podstatný rozdiel. A tento kompakt v podstate neobhajuje tú migráciu, že my keď chceme, potrebujeme, si niekoho zavoláme, aby doplnil našu populáciu. Tento kompakt je absolútne naopak. On vlastne podporuje takéto invázie, nie migrácie, invázie a to je veľme, veľmi veľké nebezpečenstvo. A tomuto sa treba v podstate brániť. Ďakujem.
Danko, Andrej, podpredseda NR SR (2024-01-23):
Poslankyňa Mesterová.
Jurinová, Erika, podpredsedníčka NR SR (2014-10-17):
Ďakujem, pani poslankyňa. Na vaše vystúpenie je jedna faktická poznámka. Uzatváram možnosť prihlásiť sa. Nech sa páči, pán poslanec Fecko.
Pellegrini, Peter, podpredseda NR SR (2020-04-29):
Prezentujme sa a hlasujme o tomto návrhu. (Hlasovanie.) Prítomných 115, za 113, zdržali sa 2 poslanci. Konštatujem, že aj v tomto prípade Národná rada na návrh vlády rozhodla, že tento návrh zákona prerokuje v skrátenom legislatívnom konaní. Panie poslankyne, páni poslanci, na základe tohto hlasovania pristúpime k prvému čítaniu o týchto dvoch vládnych návrhoch zákonov. Preto vás chcem požiadať vzhľadom na to, že pravdepodobne nebude tá rozprava nejaká rozsiahla, aby ste zbytočne neopúšťali rokovaciu sálu, pretože hneď po prerokovaní v prvom čítaní by sme pristúpili k hlasovaniu. Takže poprosím teraz opäť pani ministerku Máriu Kolíkovú, aby návrh zákona stručne uviedla. Nech sa páči. (Rokovanie o vládnom návrhu zákona, ktorým sa mení a dopĺňa zákon č. 185/2002 Z. z. o Súdnej rade Slovenskej republiky a o zmene a doplnení niektorých zákonov v znení neskorších predpisov , tlač 76.)
Bugár, Béla, podpredseda NR SR (2017-05-11):
Pani poslankyňa Zemanová.
Šipoš, Michal, poslanec NR SR (2023-11-22):
Ďakujem. Ja by som chcel ešte doplniť Igora Matoviča, lebo každý v tomto pléne, v tejto sále by si mal uvedomiť jednu vec. Každý z nás určite pozná človeka, ktorý mal alebo má problémy dostať sa k potrebnej zdravotnej starostlivosti. Samozrejme, aj ja mám v rodine takýchto ľudí a je to doslova zúfalstvo, keď viete, že máte zdravotné problémy, ktoré sa zhoršujú, a vy viete, že vám pomôže len určitý druh operácie. A toto, čo sa teraz chystá spáchať, znamená, že vás nechajú čakať, neviete dokedy. Často sa zdá ako keby vás navádzali na to, že jednoducho už neviete, či sa dožijete tejto operácie. Čo je veľmi smutné, pani ministerka, že naozaj idete toto spáchať. Proste tie poisťovne sa na to mali čas pripraviť. Nestojte na strane finančných skupín, prosím vás, stojte na strane ľudí, ktorí sú chorí, ktorí chcú ten termín operácie mať. Za naše hnutie môžem povedať, že my budeme určite stáť na strane ľudí, budeme bojovať proti korupcii, budeme vám to pripomínať a budeme stáť za tým, aby čo najviac pacientov malo jasno v termíne svojej operácie. Čo si majú títo ľudia myslieť o nastavení ministerstva zdravotníctva pod vedením pani ministerky Dolinkovej, ktoré im berie ich právo na skoršiu zdravotnú starostlivosť a nádej na to, že sa zo svojej choroby dostanú a budú žiť. Pani ministerka, nerobte to. Vládni poslanci, nerobte to. Neberte chorým ľuďom nádej na to, že sa môžu vyzdraviť, že ich môžu zoperovať, že budú žiť... (Prerušenie vystúpenia časomerom.)
Paška Pavol, predseda NR SR (2013-10-18):
(Hlasovanie.) 139 prítomných, 80 za, 59 sa zdržalo. Tento návrh sme schválili.
Blanár, Juraj, podpredseda NR SR (2023-05-25):
Pán poslanec, máte možnosť doplňujúcu otázku.
Bugár, Béla, podpredseda NR SR (2011-02-08):
Chcem sa opýtať, či je všeobecný súhlas o tomto návrhu. Prosím? (Nesúhlasná reakcia pléna.) Nie. Tak zajtra potom o pol dvanástej budeme o tomto vašom návrhu hlasovať. Ďakujem pekne. Prerušujem dnešné rokovanie a zajtra budeme pokračovať o 9.00 hodine. (Prerušenie rokovania o 19.05 hodine.)
Brocka, Július, poslanec NR SR (2011-03-30):
Pán Podmanický, mne je ľúto, že ste nereagovali na mňa. Keby ste hovorili možno dlhšie v reakcii na moje vystúpenie. Mňa veľmi mrzí, že ste sa znížili k takej primitívnej urážke ministra zahraničných vecí.
Blanár, Juraj, podpredseda NR SR (2022-09-27):
Na vaše vystúpenie evidujem šesť faktických poznámok. Ako prvý pán predseda parlamentu, ktorý bol oslovený vami. Nech sa páči.
Ďuriš Nicholsonová, Lucia, podpredsedníčka NR SR (2017-02-08):
Nech sa páči, pani poslankyňa Blahová, s faktickou poznámkou.
Laurenčík, Milan, podpredseda NR SR (2021-09-17):
Prosím, prezentujme sa a hlasujme. (Hlasovanie.) Prítomných 136, za 136. Konštatujem, že Národná rada sa uzniesla, že tento návrh zákona prerokuje v druhom čítaní. Teraz pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Pani spoločná spravodajkyňa, prosím, uveďte hlasovanie.
Grendel, Gábor, podpredseda NR SR (2020-09-02):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nikto. Vyhlasujem rozpravu za skončenú. Chce k rozprave zaujať stanovisko pán navrhovateľ? Pani spravodajkyňa? Takisto nie. Prerušujem rokovanie o tomto bode programu a vyhlasujem do 19.15 trojminútovú prestávku, po ktorej prikročíme k hlasovaniu. (Zaznievanie gongu.) Poprosím poslankyne a poslancov, aby sa dostavili do rokovacej sály, pretože o dve minúty pristúpime k hlasovaniu. (Prestávka.) (Po prestávke.)
Sulík, Richard, poslanec NR SR (2012-11-07):
Ďakujem pekne. No, počuli sme od predkladateľa, ale aj následne od rečníka, pána kolegu Novotného, asi ako funguje prax a chápem teda, že naše zákony nepoznajú pojem faktická imunita. To, čo aj pán Martvoň teraz predniesol, je teória, zrejme tá teória taká bude, ale ten reálny život je iný a práve na to sme my tu, aby sme prispôsobovali pravidlá, ktoré sa volajú zákony, k reálnemu životu. Tento problém, ktorý bol popísaný, takto určite existuje a my z SaS si myslíme, že to, čo tu kolega Kaník predložil, je v zásade dobré riešenie. Chcel by som aj povedať, že je to dosť podobné s jedným z riešení, ktoré sme predstavili ako 30 riešení rómskej problematiky. Nechcem zachádzať do detailov, ale ja by som chcel povedať, že v zásade my tento návrh podporíme, ak by mal prejsť do druhého čítania, tak budeme chcieť na odbornej úrovni rokovať o prípadných vylepšeniach. Ďakujem.
P. Pavlis, poslanec: (2009-11-04):
Predseda Národnej rady Slovenskej republiky svojím rozhodnutím pridelil Výboru Národnej rady Slovenskej republiky pre hospodársku politiku na prerokovanie návrh vlády na skrátené legislatívne konanie o vládnom návrhu zákona o niektorých opatreniach týkajúcich sa strategických spoločnosti s termínom ihneď. Výbor Národnej rady Slovenskej republiky pre hospodársku politiku návrh prerokoval a uznesením odporučil Národnej rade Slovenskej republiky návrh schváliť. Pán predseda, prosím, otvorte rozpravu.
Cigániková, Jana, poslankyňa NR SR (2016-03-23):
Mám niečo stlačiť? (Reakcia doterajšej podpredsedníčky Laššákovej.) Dobre. Na tajné hlasovanie o návrhu na voľbu podpredsedov Národnej rady Slovenskej republiky bolo vydaných a poslanci si osobne prevzali 150 hlasovacích lístkov, teda na voľbe bolo prítomných 150 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu podpredsedov Národnej rady Slovenskej republiky všetci poslanci odovzdali hlasovacie lístky. Zo 150 odovzdaných hlasovacích lístkov bol 1 neplatný. Zo 149 platných hlasovacích lístkov overovatelia zistili, že – za Bélu Bugára hlasovalo za 114 poslancov, proti 27 poslancov, zdržalo sa 8 poslancov (potlesk), – za Martina Glváča hlasovalo za 117 poslancov, proti 23 poslancov, zdržalo sa 9 poslancov (potlesk), – za Andreja Hrnčiara hlasovalo za 110 poslancov, proti 29 poslancov, zdržalo sa 10 poslancov (potlesk), – za Luciu Nicholsonovú hlasovalo za 105 poslancov, proti 29 poslancov, zdržalo sa 15 poslancov (potlesk). Podľa čl. 90 ods. 1 Ústavy Slovenskej republiky a § 15 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov na zvolenie podpredsedov Národnej rady Slovenskej republiky je potrebný súhlas nadpolovičnej väčšiny všetkých poslancov. Overovatelia konštatujú, že v tajnom hlasovaní boli za podpredsedov Národnej rady Slovenskej republiky zvolení Béla Bugár, Martin Glváč, Andrej Hrnčiar, Lucia Nicholsonová. (Potlesk.) Overovatelia poverili svojho člena Cigánikovú Janu oznámiť výsledok hlasovania Národnej rade Slovenskej republiky.
Obrimčáková, Bibiána, poslankyňa NR SR (2012-07-25):
Vážený pán predseda, milé kolegyne, kolegovia, vážený pán minister, v rozprave vystúpili siedmi poslanci, z toho šiesti poslanci podali návrh na vrátenie návrhu zákona jeho navrhovateľovi na dopracovanie podľa § 73 ods. 3 písm. a) rokovacieho poriadku Národnej rady Slovenskej republiky. Pán predseda, prosím, dajte hlasovať o tomto návrhu.
Laššáková, Jana, podpredsedníčka NR SR (2013-03-12):
Ďakujem. Ďakujem pekne za slovo. Ja dám konkrétny procedurálny návrh a navrhujem, aby sme rokovali dnes aj po 19.00 hod. vrátane tajného hlasovania o návrhu uznesenia. Ďakujem pekne. Prosím, aby ste dali hlasovať o mojom procedurálnom návrhu.
Cigániková, Jana, poslankyňa NR SR (2020-04-02):
Ďakujem pekne. Pán poslanec Šefčík, ja som si zo začiatku aj hovorila, že však vlastne nehovoríte k téme, ale potom ste spojili životné príbehy ľudí, ktorí zažili nejaký režim a utrpenie s tým, že ste našim kolegom niektorým povedali, že preto nemôžme voliť niekoho, o kom si myslíme, že teda sympatizuje s daným režimom, lebo toto nám ľudia hovoria. Mňa strašne fascinovalo, napriek tomu, že ste nemenovali, ako sa v tom naši kolegovia našli. A vypočuli sme si, že teda staraj sa o seba, neľutuje sa, to chuj, hanba, chudák, truhlík, blb, došli vám lieky, zlý učiteľ, komik, fašista, teliatko, diagnóza, Ficovi nesiaha po členky, kariérnik. Pán poslanec Vážny tu napriek tomu, že máme zákon, že sa tu jesť nemá, prežúval, usmieval sa tu bez rúška, napriek tomu, že tu máme koronu ako. A všetci títo ľudia vyžadujú slušnosť. (Reakcie z pléna.) Pritom nehovorím o všetkých (zaznenie gongu), ale naozaj keby v parlamente sedela primitívna, hlúpa lúza, chovala by sa presne tak, ako niektorí kolegovia zo SMER-u a ĽS NS teraz... (Prerušenie vystúpenia predsedajúcim.)
Mezenská, Helena, poslankyňa NR SR (2014-12-03):
Pán poslanec Šebej, no vypočula som si váš príspevok a musím vám povedať, že postoj, ktorý ste zaujali k potrebe navýšenia výdavkov do zbrojenia, ma naozaj veľmi znepokojuje. Ja sa vás chcem opýtať, pán poslanec, kde má Slovensko nepriateľov. Komu vadíme? Voči čomu sa potrebujeme brániť? Voči komu? Na koho ideme útočiť? Kde má Slovensko svojich nepriateľov? To naša krajina nemá iné problémy? Ľudia ledva prežívajú, trápia sa s vlastným prežitím v týchto náročných sociálno-ekonomických otázkach a my tu ideme namiesto toho, aby sme potlačili vojnové štvavé útoky, ideme rozvíjať a rozvirovať diskusiu o potrebe navýšenia výdavkov do zbrojenia? Vy si naozaj toto myslíte, že s týmto vaším postojom súhlasia naši občania? Prosím vás pekne, odpovedzte mi: Kde má Slovensko nepriateľa? Ja som presvedčená o tom, že ak Slovensko vydá jasný signál o tom, že sa nebude miešať do žiadnych vojnových štvavých záujmov, ak vydá jasný signál o tom, že chce udržiavať neutralitu, priateľské a vzájomne prospešné vzťahy so všetkými krajinami sveta, prosím vás pekne, voči komu sa máme brániť? Je to nezmyselné. Už prestaňme na tejto pôde parlamentu vyvíjať a rozvíjať toto napätie! Prestaňme rozvíjať diskusiu o tom, že namiesto toho, aby sme ľuďom pomohli v riešení ich životných potrieb, budeme tuná zbierať argumenty na to, ako navyšovať rozpočty a náklady pre zbrojenie neznámych štvavých vojnových záujmov! Ja odmietam na takomto niečom participovať.
Grendel, Gábor, podpredseda NR SR (2021-05-14):
Pán poslanec Tomáš Lehotský s faktickou poznámkou.
Blaha, Ľuboš, podpredseda NR SR (2023-12-18):
Pani poslankyňa Irena Biháriová.
Figeľ, Ján, podpredseda NR SR (2014-10-30):
Nech sa páči, Alojz Hlina. (Reakcia z pléna.)
Jurinová, Erika, podpredsedníčka NR SR (2013-12-04):
S reakciou na faktické poznámky pani poslankyňa Horváthová.
Danko, Andrej, predseda NR SR (2019-09-13):
Pani poslankyňa Kiššová.
Kalmárová, Viera, poslankyňa NR SR (2024-01-19):
Ďakujem za slovo. Vážený pán poslanec Grendel, téma vášho príspevku naozaj presne lícovala s tým, o čom tu dnes hovoríme alebo hovoríme už niekoľko dní. Ak zhodnotíme celý priebeh diskusie na tému skrátené legislatívne konanie, tak určite tam môžeme vymedziť nejaké dve fázy. V prvej fáze, keď sme uvádzali argumenty proti skrátenému legislatívnemu konaniu, tak sme sa naozaj stretli s odozvou, ktorá bola tichom, a to je oxymoron a táto poznámka smeruje k tým, ktorý majú humanitné vzdelanie. Dnes v druhej fáze, kedy koalícia sa ústami jej veľmi významných predstaviteľov snaží presvedčiť nie nás, ale skôr verejnosť, že rozprava v parlamente o skrátenom konaní z hľadiska dĺžky, je vlastne medzirezortným pripomienkovým konaním. Ide, samozrejme, o detinský argument a keďže tu, teda ešte raz poviem, bolo kritizované humanitné vzdelanie opozície, tak to skúsim exaktne pre koalíciu. Ak sa budeme baviť v dimenziách času a priestoru a možno aj hmoty, tak medzi SLK a MPK je zásadných rozdiel. Po prvé, čas rokovania v skrátenom konaní je v tomto prípade nepomerne kratší a bude nepomerne kratší ako čas určený pre MPK, a to aj keby sme rokovali ďalší mesiac a ďalší mesiac. Po druhé, priestorom pre rokovanie o SLK je táto sála. Priestorom pre MPK sú desiatky sídiel obligátnych pripomienkujúcich subjektov a nielen tých, ale aj tých, ktorí do toho vstupujú dobrovoľne. A po tretie, keďže neexistuje priestor bez času a hmoty, tak výsledkom rokovania o zákone v SLK v tejto sále je menej kvalitná hmota v porovnaní s výsledkom, ktorý vzíde... (Prerušenie vystúpenia časomerom. Potlesk.)
Gyimesi, Juraj, poslanec NR SR (2020-04-02):
Pán predsedajúci, dajte, prosím, hlasovať o vládnom návrhu zákona ako celku s odporúčaním gestorského výboru schváliť.
Žiga, Peter, podpredseda NR SR (2024-09-11):
Prosím, prezentujte sa a hlasujme. (Hlasovanie.) 144 prítomných, 106 za, 36 sa zdržalo, 2 nehlasovali. Konštatujem, že Národná rada sa uzniesla, že tento návrh zákona prerokuje v druhom čítaní . Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Nech sa páči, pán spravodajca, uvádzajte hlasovanie.
V. Veteška, podpredseda NR SR: (2006-12-14):
Otváram rozpravu k tomuto bodu programu. Písomne sa nikto neprihlásil. Pýtam sa, kto sa hlási ústne do rozpravy? Nikto. Vyhlasujem rozpravu za skončenú. Prerušujem rokovanie zároveň o tomto bode programu. Teraz, panie poslankyne a páni poslanci, budeme pokračovať v rokovaní návrhom na voľbu členov Rady pre vysielanie a retransmisiu . Návrh ste dostali ako tlač 127. Skôr ako začneme rokovať o tomto návrhu, vás chcem informovať, že kandidát Ján Lazar mi písomne oznámil, že sa vzdáva svojej kandidatúry za člena rady. Z uvedeného dôvodu pán Lazar už nie je na hlasovacom lístku uvedený. Teraz prosím predsedu výboru pre kultúru a médiá pána poslanca Senka, aby návrh uviedol.
Matejička, Vladimír, poslanec NR SR (2017-10-17):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady, Výboru Národnej rady pre hospodárske záležitosti a Výboru Národnej rady pre pôdohospodárstvo a životné prostredie. Ďalej, aby za gestorský výbor určila hlasovaním Výbor Národnej rady pre pôdohospodárstvo a životné prostredie, aby predmetný návrh zákona prerokovali do 24. novembra 2017 a v gestorskom výbore do 27. novembra 2017.
Mihál, Jozef, poslanec NR SR (2018-10-17):
Keď sa o tomto pozmeňovacom návrhu na výbore hlasovalo, tak získal len tri hlasy za. Pripomínam, že pod návrh boli podpísaní piati poslanci za stranu SMER, toto je päť prstov, ale za návrh hlasovali len traja. Čiže dvaja predkladatelia za svoj návrh nezahlasovali. Veľmi humorná príhoda, to sa v parlamente často nestáva.
P. Paška, predseda NR SR: (2008-11-28):
Čiže najprv je tá prvá časť o skrátenom legislatívnom konaní. (Hlasovanie.) 132 prítomných, 97 za, 30 proti, 2 sa zdržali, 3 nehlasovali. Tento návrh sme schválili. Potom je zaradenie bodu, návrh na zmenu predsedu Telekomunikačného úradu. Hlasujeme. (Hlasovanie.) 130 prítomných, 80 za, 44 proti, 6 sa zdržalo. Aj tento návrh sme prijali. A s tretím návrhom je všeobecný súhlas. Dobre, takže ešte posledný návrh na zmenu bol, aby sa rokovalo o návrhu z dielne poslancov Berényiho a Szigetiho (školský zákon) v utorok o 9.00 hodine. Je všeobecný súhlas? (Súhlasná reakcia z pléna.) Dobre, takže prijali sme tieto zmeny. A teraz už, dámy a páni, budeme pokračovať... Ešte, pardon, pán poslanec Halecký sa hlási.
Šeliga, Juraj, podpredseda NR SR (2020-12-08):
Pán poslanec.
Hrušovský, Pavol, predseda NR SR (2011-10-21):
Páni poslanci, do 15.00 hodiny prerušujem rokovanie. V tom čase sa dozviete viacej od svojich lídrov, či už strán alebo poslaneckých klubov. Ďakujem pekne. (Prerušenie rokovania do 15.00 hodiny.)
P. Hrušovský, predseda NR SR: (2003-04-09):
(Hlasovanie.) Prítomných je 123 poslancov, za návrh 121,  nehlasovali 2. Návrh sme schválili. Prosím, ďalší návrh.
Senko, Ján, poslanec NR SR (2018-09-12):
Pán predseda, dajte hlasovať o návrhu zákona ako o celku s odporúčaním gestorského výboru schváliť.
Danko, Andrej, predseda NR SR (2016-09-08):
Otváram rozpravu v rámci tretieho čítania . Hlási sa niekto z poslancov do rozpravy? Ak nie, uzatváram možnosť prihlásenia do rozpravy. Vyhlasujem rozpravu za skončenú. Pristúpime k hlasovaniu o návrhu zákona ako o celku. Prosím, prezentujme sa a hlasujme.
Ďuriš Nicholsonová, Lucia, podpredsedníčka NR SR (2017-10-12):
Ďakujeme pekne, pán poslanec. Teraz dávam slovo spravodajkyni, ktorú určil navrhnutý gestorský výbor pre sociálne veci, pani poslankyni Nehézovej, nech sa páči.
Šimečka, Michal, podpredseda NR SR (2023-11-14):
Prosím, teraz zloží sľub pani poslankyňa Anna Záborská.
Pavlis, Pavol, minister hospodárstva SR (2014-09-10):
Vážená pani predsedajúca, vážené pani poslankyne, páni poslanci, cieľom návrhu zákona je prebrať do právneho poriadku Slovenskej republiky smernicu Európskeho parlamentu a Rady o energetickej efektívnosti. Návrhom zákona sa upravuje a precizuje rámec pre racionálne používanie energie. Stanovujú sa požiadavky na energetickú efektívnosť pri premene, prenose, preprave, distribúcii a v spotrebe energie. Upravuje sa monitorovanie a podpora energetickej efektívnosti a ustanovujú sa povinnosti pre fyzické osoby, podnikateľov, právnické osoby a orgány štátnej správy pri používaní energie v záujme zvýšiť účinnosť využitia energie v celom energetickom reťazci a najmä v oblasti konečnej spotreby s vysokým predpokladom úspor energie, napr. pri spotrebe energie v budovách alebo v priemysle. Návrh umožňuje ministerstvu uzatvárať dohody o úsporách energie na dobrovoľnej báze. Návrh zákona je potrebný pre vyhodnotenie národného indikatívneho cieľa energetickej efektívnosti stanoveného v rámci stratégie 2020. Vážená pani predsedajúca, vážené pani poslankyne, páni poslanci, dovolím si vás požiadať o podporu predloženého návrhu. Ďakujem.
Osuský, Peter, poslanec NR SR (2015-10-21):
Ďakujem pekne, pán predseda. Pán premiér, dotknem sa jednej veci vo vašom vystúpení, o ktorej náhodou niečo viem. Hovorili ste o tom, že opozícia dnešná, táto tu, nikdy nechyrovala o takej veľkolepej vlne rekonštrukcií rozširovania kapacít a podobne materských škôl. Ten môj okrsok bolo bratislavské Staré Mesto, kde som to mal ako vicestarosta na starosti. Musím vám povedať, že sme nechyrovali o žiadnej vládnej pomoci počas rokov, keď som v tej funkcii bol, a napriek tomu sme rozširovali, zvyšovali kapacity a rekonštruovali škôlky pre deti Bratislavy. Takže dá sa povedať, že aj bez vašich predvolebných rozširovaní a zvyšovaní kapacít svet žil a musel to robiť z vlastných síl bez pomoci obetavej vlády. Takže toľkoto k tomu, že o čom sme my nechyrovali. Staré Mesto bolo vedené z vášho pohľadu opozíciou a chyrovalo aj o zvyšovaní kapacít, aj o rekonštrukcii škôlok, len Staré Mesto nechyrovalo o vašej pomoci. Druhá vec je, ako všetci kolegovia oceňujú vašu osobnú účasť i účasť členov vlády, a hovoríte, že ste tu od roku 1992. No ja tu nie som tak nepretržite, ale spomínam si na predchádzajúce volebné obdobie a na schôdze, ktoré ste na odvolávanie premiérky či ministrov zvolávali vy. Neviem, či vtedy vláda nemala plné ruky práce, ako má vaša, alebo či nemala vôbec čo na práci, ale zvolávali ste ich intenzívne v súlade s rokovacím poriadkom. Tak teraz nerobte hrdinstvo z toho, že ste tu. (Potlesk.)
Kollár, Boris, predseda NR SR (2022-09-28):
Ďakujem pekne. Teraz v rozprave vystúpi pán poslanec, nie? Dobre. Prepáčte, ja som len pokračoval. Toto bola už ústna rozprava, áno? Dobre. Takže tým pádom vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie. Ďakujem pekne. Chce sa vyjadriť k rozprave spravodajca? Nie. Ďakujem. Prerušujem rokovanie o tomto bode programu. Ďalším bodom programu bude prvé čítanie o návrhu poslanca Filipa Kuffu, Štefana Kuffu, Tomáša Tarabu na vydanie zákona, ktorým sa dopĺňa zákon č. 182/1993 Z. z. o vlastníctve bytov a nebytových priestorov v znení neskorších predpisov. Návrh zákona je uvedený ako tlač 1078, návrh na jeho pridelenie na prerokovanie výborom je v rozhodnutí č. 1125. Dávam slovo poslancovi Filipovi Kuffovi, aby návrh zákona uviedol. (Rokovanie o návrhu poslancov Národnej rady Slovenskej republiky Filipa Kuffu, Štefana Kuffu a Tomáša Tarabu na vydanie zákona, ktorým sa dopĺňa zákon č. 182/1993 Z. z. o vlastníctve bytov a nebytových priestorov v znení neskorších predpisov , tlač 1078.)
Mikuš, Jozef, poslanec NR SR (2014-07-08):
Ďakujem pekne. Pán minister, povedali ste, že dnes ste urobili razantný krok, respektíve že ste začali konať razantne. Nemyslím si, že ste začali konať razantne dnes, ale práve razantne ste začali konať vtedy, keď ste doniesli do parlamentu alebo priniesli do parlamentu túto novelu zákona, o ktorej rokujeme. Ale ak to myslíte vážne s tou ochranou vody, tak stiahnite tento návrh zákona. Lebo vy hovoríte o politikárčení, ale ja neviem si predstaviť, do akej situácie sa dostaneme. Tento návrh zákona, a vy to veľmi dobre viete, zavádza možnosť predaja aj pitnej vody do zahraničia, ale vy súčasne oznamujete, že, že idete pripraviť novelu ústavy, ktorá zakáže predávať vodu. Čiže dnešná novela, táto, o ktorej rokujeme, je podľa mnohých dnes na hrane súčasnej ústavy. Ak ho schválime a vy súčasne možno na jednej schôdzi Národnej rady v septembri prídete s návrhom novely ústavy, ktorá zakazuje tento návrh, tento zákon, čiže bude tento návrh zákona protiústavný s novou vašou novelou ústavy. No tomuto už hovorím úplne Kocúrkovo.
Zmajkovičová, Renáta, podpredsedníčka NR SR (2013-03-15):
V tejto chvíli otváram ústnu rozpravu. Pýtam sa, či sa chce, áno, štyria poslanci, päť poslancov, uzatváram možnosť, šesť poslancov, posledný pán poslanec Škripek, uzatváram možnosť prihlásiť sa do rozpravy. Pán poslanec Vašečka, nech sa páči.
Pellegrini, Peter, predseda NR SR (2015-03-19):
Prezentujme sa a hlasujme o pozmeňujúcom návrhu pani poslankyne Vittekovej. (Hlasovanie.) Prítomných 140 poslancov, za hlasovalo 81, proti bolo 24, zdržalo sa 35. Tento návrh sme schválili.
Daniš, Zoltán, poslanec NR SR (2014-09-18):
Vážený pán podpredseda, z poverenia gestorského výboru pre ľudské práva a národnostné menšiny predkladám správu o prerokovaní Výročnej správy Ústavy pamäti národa za rok 2013. V súlade s § 12 ods. 5 zákona č. 553/2002 Z. z. o pamäti národa v znení neskorších predpisov predložil predseda Správnej rady Ústavu pamäti národa Výročnú správu o činnosti Ústavu pamäti národa za rok 2013 (tlač 1023) Národnej rade Slovenskej republiky 19. mája 2014. Správa bola rozhodnutím predseda Národnej rady pridelená na prerokovanie Výboru Národnej rady Slovenskej republiky pre ľudské práva a národnostné menšiny s tým, že gestorský výbor podá Národnej rade Slovenskej republiky správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky. Gestorský výbor v súlade s rozhodnutím predsedu Národnej rady rokoval o Výročnej správe Ústavu pamäti národa na svojej 39. schôdzi 17. júna 2014 a prijal uznesenie č. 134, ktorým odporúča Národnej rade Slovenskej republiky zobrať na vedomie Výročnú správu o činnosti Ústavu pamäti národa za rok 2013. Návrh na uznesenie Národnej rady je v prílohe tlače 1023a. Vážený pán podpredseda, skončil som. Otvorte, prosím, rozpravu.
J. Burian, poslanec: (2009-11-03):
V súlade so zákonom č. 483/2001 Z. z. o bankách a o zmene a doplnení niektorých zákonov v znení neskorších predpisov schváleného v rámci nového zákona o platobných službách sa percentuálna výška štátneho príspevku pre mladomanželov určuje zákonom o štátnom rozpočte na príslušný rozpočtový rok pre zmluvy o mladomanželskom úvere uzatvorené v jednotlivých kalendárnych rokoch, to znamená, že príspevok bude zo štátneho rozpočtu vo výške 3 %. Ďakujem pekne za pozornosť.
Glváč, Martin, podpredseda NR SR (2019-04-04):
Ďakujem. Opäť prosím určeného spoločného spravodajcu zo zahraničného výboru poslanca Kéryho, aby informoval Národnú radu o výsledku rokovania výborov o tomto návrhu vlády. Nech sa páči.
P. Hrušovský, predseda NR SR: (2004-05-26):
(Hlasovanie.) 141 prítomných, 74 za, 25 proti, 40 sa zdržalo, 2 nehlasovali. Návrh sme schválili. M. Abelovský, poslanec: Ako posledný vystúpil pán poslanec Cagala s návrhom ohľadom Okresného súdu v Novom Meste nad Váhom. O tomto sme však už hlasovali, tak o tomto už nebudeme hlasovať.
Laurenčík, Milan, podpredseda NR SR (2020-07-24):
Ďalším prihláseným do rozpravy je pán minister vnútra, pán Roman Mikulec. Nech sa páči, máte slovo.
T. Cabaj, podpredseda NR SR: (2009-12-08):
Panie poslankyne, poslanci, kto má záujem sa do rozpravy prihlásiť ústne? Registrujem pán poslanec Štefan Zelník ako jediný, ktorý sa prihlásil do rozpravy. Prerušujem rokovanie o tomto bode programu. Hlasovať budeme o 11.00 hodine. (Prestávka) (Po prestávke.)
Laurenčík, Milan, podpredseda NR SR (2021-11-05):
Ďakujem. Na vaše vystúpenie evidujem štyri faktické poznámky. Končím možnosť prihlásiť sa. Ako prvá vystúpi pani poslankyňa Anna Záborská. Nech sa páči.
Grendel, Gábor, podpredseda NR SR (2020-06-04):
Kolegyne, kolegovia, keďže je 19.00 hod. preč, v tomto bode prerušujem rokovanie o tomto bode programu. Vidíme sa zajtra ráno o 9.00 hod., kedy vystúpi pani prezidentka Zuzana Čaputová so správou o stave republiky. (Prerušenie rokovania o 19.04 hod.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR a členovia vlády SR) mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.) 45
M. Číž, podpredseda NR SR: (2008-07-01):
Pán spravodajca, chcete reagovať? Nie. Ďakujem pekne. Prerušujem rokovanie o tomto bode programu. Teraz, vážené kolegyne, kolegovia, pristúpime k druhému čítaniu o vládnom návrhu zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a o doplnení niektorých zákonov . Návrh zákona vládneho je označený ako tlač 630 a spoločná správa výborov je ako tlač 630a. Pani ministerka, máte slovo a odôvodnite vládny návrh zákona.
Mazurek, Milan, poslanec NR SR (2017-04-04):
Pán Krajniak, ak v diskusii o nejakej ideológii musíme používať slovo umiernenosť, umiernená, umiernený, samo osebe to v nás musí evokovať to, čo za ideológia je tá, o ktorej diskutujeme, a hlavne, že jediné slovo, ktoré v spojení s ňou by sme mali používať, je, že je zavrhnutiahodná. No ale čo sa týka toho vášho príspevku, ja nemôžem nesúhlasiť s tými vašimi výrokmi o islame. Ale chcem vás upozorniť, že pred pár mesiacmi som tu hovoril prakticky to isté, a jediné, čo som za to obdŕžal, bola tisíceurová pokuta. Takže uvidíme, či sa pán kapitán Danko odhodlá k tomu, aby začal disciplinárne konanie aj voči vám. A ak sa neodhodlá, tak vás budem musieť podozrievať z nejakého tajného kamarátstva. Ďakujem.
Paška, Pavol, predseda NR SR (2014-03-27):
Pán predseda výboru Duchoň.
Laurenčík, Milan, podpredseda NR SR (2021-11-05):
Pán poslanec Róbert Halák, nech sa páči s faktickou poznámkou.
Sulík, Richard, poslanec NR SR (2011-12-01):
Nechcel som tým povedať, že teraz máme opakovať hlasovanie, ale možno by bolo dobré trochu zmierniť tempo už, ja teda som tu krátko, ale už sme to párkrát zažili, že potom sme schválili veci, kde sme si hlavu lámali a museli ísť za prezidentom a podobne. Ďakujem.
Laurenčík, Milan, podpredseda NR SR (2020-06-09):
S reakciou pán poslanec Martin Beluský.
Nagy, József, minister životného prostredia SR (2011-07-08):
Ďakujem pekne, pán predsedajúci. Ďakujem pekne, pani poslankyne, páni poslanci, za reakcie. Ja veľmi len krátko by som chcel povedať, že podporujem pozmeňovací návrh pána poslanca Eleméra Jakaba, a to z dôvodu, že chcem urobiť poriadok v odpadovom hospodárstve. Chcem urobiť poriadok v odpadovom hospodárstve a do toho systému patrí aj Recyklačný fond. Nie je pravda, že nekomunikovali sme s Recyklačným fondom a s vedením Recyklačného fondu, práveže ten stav, ktorý doteraz bol, a preto práve táto forma, ktorá je legálna, možno nie je optimálna a využívame tú preto, lebo tá dohoda, ktorá doteraz platila, že vyčkáme na ten nový zákon, ktorý by mal upraviť podmienky, a dovtedy nebudeme dotovať alebo podporovať nesystémovo alebo neúčelne vznik ďalších kapacít, ktoré už v roku 2009 povedal Ernst & Jang, nezávislý audítor, že všetky sektory majú dostatočné kapacity. A vravím, trištvrte roka vedeli sme na tomto byť v zhode aj s vedením, a preto sme ani nepokladali, že takéto nejaké opatrenie bude treba. Čo sa týka tej moci, ktorú pán poslanec hovorí, Pelegrini, že dáva, tak dáva moc, ale dáva aj zodpovednosť a skôr by som povedal, moc len v tom, aby človek nemusel prevziať tú zodpovednosť, ktorú prípadne musel ako rezortný minister znášať za rozhodnutia Recyklačného fondu. Ale nijakú moc nedáva táto doložka k rozhodnutiu, kam to dať, na aké účely dať, všetko ostáva v rukách Správnej rady alebo Dozornej rady, akurát v súvislosti s pripravovaným novým zákonom a v súvislosti s neexistenciou plánu odpadového hospodárstva na tento rok, ktorý nie je, zámerne neexistuje, ale preto, lebo má byť v súlade so zákonom, ktorý tu vám predložím na jeseň, práve preto, a keďže bolo vyhodnotené, že ciele, ktoré boli nastavené na odpadové hospodárstvo pred 5, 7 rokmi, absolútne sa nenaplňujú, nebolo to dobre vymyslené a toho súčasťou je presne aj Recyklačný fond. Tak netreba pokračovať v tom, hlavne keď ide o veľké prostriedky a verejné prostriedky, prostriedky občanov a nie je nijaká, nulová kontrola a je prakticky druhý rok, v marci niekedy zo záverečnej správy sa dozvedáme, aké teda opatrenia robil tento fond. Čo sa týka, ako na záver by som chcel povedať len toľko, že na otázku pani poslankyne, že aj to napríklad neviem vám zodpovedať, či dostávajú obce, alebo nedostávajú obce, či dostávajú dosť, či dostávajú spravodlivo, či vôbec dodržuje sa to zákonné, ten zákonný pomer na podporu obcí, lebo nemáme nijaký prehľad. Teraz sa nám, dúfam, tiež, lebo nemáme ani na to nijaký vplyv, podarí vymeniť tak zvláštne nastavený systém zástupcov štátu v Recyklačnom fonde a budeme mať o tom potom nejaký lepší prehľad. Takže ja vás prosím, aby ste podporili pozmeňujúci návrh pána poslanca Jakaba, aj keď hovorím, celý systém chceme riešiť na jeseň a dovtedy by som rád bol, pokiaľ by ten fond naozaj podľa možností nič alebo len také veci podporoval, ktoré budú jednoznačne v súlade s tými cieľmi, ktoré na jeseň tu tento parlament má schváliť. Tak ďakujem pekne.
P. Paška, predseda NR SR: (2008-04-01):
Pán podpredseda vlády, poprosím vás, aby ste uviedli vládny návrh zákona, ktorým sa mení a dopĺňa zákon Národnej rady Slovenskej republiky č. 10/1996 Z. z. o kontrole v štátnej správe v znení neskorších predpisov a o doplnení zákona č. 152/1998 Z. z. o sťažnostiach . Nech sa páči.
R. Madej, poslanec: (2007-12-12):
„Národná rada Slovenskej republiky po prerokovaní Petície občanov Slovenskej republiky za rešpektovanie názoru verejnosti na smerovanie dôchodkového zabezpečenia v súlade s § 133 ods. 3 zákona Národnej rady Slovenskej republiky o rokovacom poriadku Národnej rady Slovenskej republiky v znení neskorších predpisov berie na vedomie Petíciu občanov Slovenskej republiky za rešpektovanie názoru verejnosti na smerovanie dôchodkového zabezpečenia.“
B. Bugár, podpredseda NR SR: (2006-02-03):
Otváram rozpravu a pýtam sa, kto sa hlási ústne do rozpravy k tomuto bodu programu, nakoľko som nedostal písomné prihlášky do rozpravy. Konštatujem, že nikto. Končím možnosť prihlásiť sa do rozpravy. Vyhlasujem rozpravu za skončenú. Prerušujem rokovanie o tomto bode programu. A ďakujem aj pani ministerke, aj pánovi spravodajcovi za spoluprácu. Budeme pokračovať ďalším bodom programu a to je návrh informácie pre Národnú radu Slovenskej republiky: Legislatívny a pracovný program Európskej komisie na rok 2006 a priority z neho vyplývajúce pre Slovenskú republiku (tlač 1423). Navrhujem, aby sme rozpravu o tomto bode a nasledujúcom bode, ktorým je návrh Monitoringu vývoja stanovísk Slovenskej republiky k návrhom právnych aktov Európskej únie (tlač 1424), zlúčili. Chcem sa opýtať, či je všeobecný súhlas s takýmto návrhom. Áno, ďakujem pekne. Takže pristúpime k rokovaniu obidvoch uvedených materiálov. Prosím teraz pána podpredsedu vlády Pála Csákyho, aby materiály vlády uviedol. Nech sa páči.